Panga teen baba se keel gehou tydens rooftog | Maroela Media
Anuschka en klein El-Zandri. Foto: Facebook
Rowers het Woensdagoggend by 'n onderneming in Hennenman in die Vrystaat 'n panga teen 'n baba se keel gehou voordat hulle die baba teen 'n kas gegooi het.
David Swanepoel het aan Maroela Media gesê sy kleindogter Anuschka Serfontein werk by 'n onderneming wat bousand verkoop en dat haar man haar en hulle sewe maande oue dogtertjie El-Zandri Woensdagoggend omstreeks 07:30 daar afgelaai het voordat hy Johannesburg toe gery het.
"Hulle is oorval kort nadat Anuschka die winkel oopgesluit het. Twee mans met swart sykouse oor hulle koppe en arms getrek het die winkel binnegekom." Een van die mans het El-Zandri gegryp en 'n panga teen haar keel gehou.
Die rowers het geld geëis en Anuschka het vir hulle die sowat R8 000 wat in die kluis was, gegee. "Sy sê toe vir hulle 'gee asseblief net my kind'. Toe gooi hulle die kind teen 'n kas." Volgens Swanepoel het Anuschka haar baba gegryp en uit die winkel na die straat gehardloop.
"Daar het 'n houer met melk buite die winkel gestaan en hulle het haar teen die rug daarmee gegooi. Sy het aanhou hardloop en nie gesien waarheen hulle gaan nie." Volgens Swanepoel het Anuschka met klein El-Zandri in die straat opgehardloop en kon sy 'n man voorkeer wat hulle gehelp het.
Swanepoel het gesê sy kleindogter en agterkleinkind was by 'n dokter gewees vir behandeling. Anuschka was erg getraumatiseerd en die dokter het vir haar skok behandel. El-Zandri het 'n knop op haar kop en haar toestand word dopgehou.
Swanepoel het gesê hulle is baie verheug dat Anuschka en El-Zandri nie ernstig beseer is nie. Anuschka is een van Swanepoel se 15 kleinkinders. Hy het ook drie agterkleinkinders.
Hoe kan ons n land deel met sulke wrede, onmenslike wesens?
Ons moet beslis net meer paraat word…en SAAMSTAAN teen DIE VERDRUKKING…ander antwoorde het ek nie. BEWAPEN JULSELF. DIT IS NOU N REALITEIT EN KAN DAAR EENVOUDIG NET NIE MEER MET RADELOOSHEID EN NAIWITEIT NA DIE SITUASIE GEKYK WORD NIE. Onthou, hier het ons te make met onopgevoede kriminele wat niks voel vir beskaafde waardes en lewens nie. N KOPSKUIF IS dringend NODIG!
Stem saam Wern, hier is n groot skroef los met ons menswees in hierdie land. Dank die vader hulle is grootliks ongedeerd.
Tensy die gepeupel se koppe draai in die Augustus verkiesing gaan ek my opsies ernstig oorweeg. As hulle na 22 jaar steeds die glo dat die anc melk en heuning gaan lewer stuur ons op nog n zim af.
Die kopskuif : Ons worstelstryd is nie teen vlees en bloed nie : Trek elke dag die volle wapen rusting aan. Pleit Sy Bloed af oor jou hele familie. Vra Hom dat Sy Engele ons oppas. Loop oop oê. Ons doen die moontlike en God doen die onmoontlike. Bid dat daardie skelms die Here ontmoet en Hy hulle lewens verander, Dat die slagoffers gou sal herstel van die gewelige skok